Opið hús hjá ferðaþjónustubændum sunnudaginn 9. júní Það verður líf og fjör hjá stórum hluta ferðaþjónustubænda um allt land á opnu húsi sunnudaginn 9. júní næstkomandi kl. 13:00 - 17:00 . Þann dag gefst almenningi tækifæri á að kynna sér starfsemina á ferðaþjónustubæjum , fá nýja bæklinginn „ Upp í sveit “ og njóta veitinga og afþreyingar í boði bænda . Til dæmis verður hægt að gæða sér á ljúffengum heimabakstri og öðrum forvitnilegum afurðum úr sveitinni , heilsa upp á dýrin á bænum , skoða fjós , taka þátt í leikjum eins og skeifukastskeppni og trölla parís , njóta lifandi tónlistar , kynna sér tóvinnu og fræðast um ylrækt , svo eitthvað sé nefnt . Bæir sem bjóða heim verða merktir með grænum og hvítum blöðrum við veginn . Nánari upplýsingar og lista yfir þá bæi sem bjóða heim þann 9. júní í hverjum landshluta má finna á vefsíðu Ferðaþjónustu bænda www.sveit.is